plato-philosophy.menexenus 240
ὁ δὲ ὑὸς Αἰγύπτου τε καὶ Λιβύης ὅσον οἷόν τʼ ἦν ἐπιβαίνειν , τρίτος δὲ Δαρεῖος πεζῇ μὲν μέχρι Σκυθῶν τὴν ἀρχὴν ὡρίσατο , ναυσὶ δὲ τῆς τε θαλάττης ἐκράτει καὶ τῶν νήσων , ὥστε μηδὲ ἀξιοῦν ἀντίπαλον αὐτῷ μηδένα εἶναι · αἱ δὲ γνῶμαι δεδουλωμέναι ἁπάντων ἀνθρώπων ἦσαν · οὕτω πολλὰ καὶ μεγάλα καὶ μάχιμα γένη καταδεδουλωμένη ἦν ἡ Περσῶν ἀρχή . αἰτιασάμενος δὲ Δαρεῖος ἡμᾶς τε καὶ Ἐρετριᾶς , Σάρδεσιν ἐπιβουλεῦσαι προφασιζόμενος , πέμψας μυριάδας μὲν πεντήκοντα ἔν τε πλοίοις καὶ ναυσίν , ναῦς δὲ τριακοσίας , Δᾶτιν δὲ ἄρχοντα , εἶπεν ἥκειν ἄγοντα Ἐρετριᾶς καὶ Ἀθηναίους , εἰ βούλοιτο τὴν ἑαυτοῦ κεφαλὴν ἔχειν · ὁ δὲ πλεύσας εἰς Ἐρέτριαν ἐπʼ ἄνδρας οἳ τῶν τότε Ἑλλήνων ἐν τοῖς εὐδοκιμώτατοι ἦσαν τὰ πρὸς τὸν πόλεμον καὶ οὐκ ὀλίγοι , τούτους ἐχειρώσατο μὲν ἐν τρισὶν ἡμέραις , διηρευνήσατο δὲ αὐτῶν πᾶσαν τὴν χώραν , ἵνα μηδεὶς ἀποφύγοι , τοιούτῳ τρόπῳ · ἐπὶ τὰ ὅρια ἐλθόντες τῆς Ἐρετρικῆς οἱ στρατιῶται αὐτοῦ , ἐκ θαλάττης εἰς θάλατταν διαστάντες , συνάψαντες τὰς χεῖρας διῆλθον ἅπασαν τὴν χώραν , ἵνʼ ἔχοιεν τῷ βασιλεῖ εἰπεῖν ὅτι οὐδεὶς σφᾶς ἀποπεφευγὼς εἴη . τῇ δʼ αὐτῇ διανοίᾳ κατηγάγοντο ἐξ Ἐρετρίας εἰς Μαραθῶνα , ὡς ἕτοιμόν σφισιν ὂν καὶ Ἀθηναίους ἐν τῇ αὐτῇ ταύτῃ ἀνάγκῃ ζεύξαντας Ἐρετριεῦσιν ἄγειν . τούτων δὲ τῶν μὲν πραχθέντων , τῶν δʼ ἐπιχειρουμένων οὔτʼ Ἐρετριεῦσιν ἐβοήθησεν Ἑλλήνων οὐδεὶς οὔτε Ἀθηναίοις πλὴν Λακεδαιμονίων—οὗτοι δὲ τῇ ὑστεραίᾳ τῆς μάχης ἀφίκοντο—οἱ δʼ ἄλλοι πάντες ἐκπεπληγμένοι , ἀγαπῶντες τὴν ἐν τῷ παρόντι σωτηρίαν , ἡσυχίαν ἦγον . ἐν τούτῳ δὴ ἄν τις γενόμενος γνοίη οἷοι ἄρα ἐτύγχανον ὄντες τὴν ἀρετὴν οἱ Μαραθῶνι δεξάμενοι τὴν τῶν βαρβάρων δύναμιν καὶ κολασάμενοι τὴν ὑπερηφανίαν ὅλης τῆς Ἀσίας καὶ πρῶτοι στήσαντες τρόπαια τῶν βαρβάρων , ἡγεμόνες καὶ διδάσκαλοι τοῖς ἄλλοις γενόμενοι ὅτι οὐκ ἄμαχος εἴη ἡ Περσῶν δύναμις , ἀλλὰ πᾶν πλῆθος καὶ πᾶς πλοῦτος ἀρετῇ ὑπείκει . ἐγὼ μὲν οὖν ἐκείνους τοὺς ἄνδρας φημὶ οὐ μόνον τῶν σωμάτων τῶν ἡμετέρων πατέρας εἶναι , ἀλλὰ καὶ τῆς ἐλευθερίας τῆς τε ἡμετέρας καὶ συμπάντων τῶν ἐν τῇδε τῇ ἠπείρῳ · εἰς ἐκεῖνο γὰρ τὸ ἔργον ἀποβλέψαντες καὶ τὰς ὑστέρας μάχας ἐτόλμησαν διακινδυνεύειν οἱ Ἕλληνες ὑπὲρ τῆς σωτηρίας , μαθηταὶ τῶν Μαραθῶνι γενόμενοι .
Lemmas: ὁ δέ ὗς Αἴγυπτος τε καί Λιβύη ὅσος οἷος τε εἰμί ἐπιβαίνω , τρίτος δέ Δαρεῖος πεζός μέν μέχρι Σκύθης ὁ ἀρχή ὁρίζω , ναῦς δέ ὁ τε θάλασσα κρατέω καί ὁ νῆσος , ὥστε μηδέ ἀξιόω ἀντίπαλος αὐτός μηδείς εἰμί · ὁ δέ γνώμη δουλόω ἅπας ἄνθρωπος εἰμί · οὕτως πολύς καί μέγας καί μάχιμος γένος καταδουλόω εἰμί ὁ Πέρσης ἀρχή . αἰτιάομαι δέ Δαρεῖος ἐγώ τε καί Ἐρετριεύς , Σάρδεις ἐπιβουλεύω προφασίζομαι , πέμπω μυριάς μέν πεντήκοντα ἐν τε πλοῖον καί ναῦς , ναῦς δέ τριακόσιοι , Δᾶτις δέ ἄρχων , λέγω ἥκω ἄγω Ἐρετριεύς καί Ἀθηναῖος , εἰ βούλομαι ὁ ἑαυτοῦ κεφαλή ἔχω · ὁ δέ πλέω εἰς Ἐρέτρια ἐπί ἀνήρ ὅς ὁ τότε Ἕλλην ἐν ὁ εὐδόκιμος εἰμί ὁ πρός ὁ πόλεμος καί οὐ ὀλίγος , οὗτος χειρόω μέν ἐν τρεῖς ἡμέρα , διερευνάω δέ αὐτός πᾶς ὁ χώρα , ἵνα μηδείς ἀποφεύγω , τοιοῦτος τρόπος · ἐπί ὁ ὅριον ἔρχομαι ὁ Ἐρετρικός ὁ στρατιώτης αὐτός , ἐκ θάλασσα εἰς θάλασσα διΐστημι , συνάπτω ὁ χείρ διέρχομαι ἅπας ὁ χώρα , ἵνα ἔχω ὁ βασιλεύς λέγω ὅτι οὐδείς σφεῖς ἀποφεύγω εἰμί . ὁ δέ αὐτός διάνοια κατάγω ἐκ Ἐρέτρια εἰς Μαραθών , ὡς ἑτοῖμος σφεῖς εἰμί καί Ἀθηναῖος ἐν ὁ αὐτός οὗτος ἀνάγκη ζεύγνυμι Ἐρετριεύς ἄγω . οὗτος δέ ὁ μέν πράσσω , ὁ δέ ἐπιχειρέω οὔτε Ἐρετριεύς βοηθέω Ἕλλην οὐδείς οὔτε Ἀθηναῖος πλήν Λακεδαιμόνιος δέ ὁ ὑστεραῖος ὁ μάχη ἀφικνέομαι δέ ἄλλος πᾶς ἐκπλήσσω , ἀγαπάζω ὁ ἐν ὁ πάρειμι σωτηρία , ἡσυχία ἄγω . ἐν οὗτος δή ἄν τις γίγνομαι γιγνώσκω οἷος ἄρα τυγχάνω εἰμί ὁ ἀρετή ὁ Μαραθών δέχομαι ὁ ὁ βάρβαρος δύναμις καί κολάζω ὁ ὑπερηφανία ὅλος ὁ Ἀσία καί πρῶτος ἵστημι τρόπαιον ὁ βάρβαρος , ἡγεμών καί διδάσκαλος ὁ ἄλλος γίγνομαι ὅτι οὐ ἄμαχος εἰμί ὁ Πέρσης δύναμις , ἀλλά πᾶς πλῆθος καί πᾶς πλοῦτος ἀρετή ὑπείκω . ἐγώ μέν οὖν ἐκεῖνος ὁ ἀνήρ φημί οὐ μόνος ὁ σῶμα ὁ ἡμέτερος πατήρ εἰμί , ἀλλά καί ὁ ἐλευθερία ὁ τε ἡμέτερος καί σύμπας ὁ ἐν ὅδε ὁ ἤπειρος · εἰς ἐκεῖνος γάρ ὁ ἔργον ἀποβλέπω καί ὁ ὕστερος μάχη τολμάω διακινδυνεύω ὁ Ἕλλην ὑπέρ ὁ σωτηρία , μαθητής ὁ Μαραθών γίγνομαι .